**Liikenneonnettomuudet johtuvat pääasiassa huonoista kuljettajista**

Suurin osa pohjoismaalaisista on sitä mieltä, että liikenneonnettomuudet johtuvat kuljettajien puutteellisista ajotaidoista. Myös rattijuoppouden ja kuluneiden tai huonojen renkaiden katsotaan olevan onnettomuuksiin johtavia syitä. Sen sijaan vain vähemmistö on sitä mieltä, että ylinopeuden ajaminen aiheuttaa liikenneonnettomuuksia – Norjassa tätä mieltä on peräti vain 13 prosenttia. Tämä käy ilmi Goodyearin uudesta vuosittaisesta rengasbarometrista.

Teillä tapahtuvien onnettomuuksien taustalla voi olla useita eri tekijöitä, mutta pohjoismaalaiset ovat samaa mieltä siitä, että ratin takana istuva on useimmiten liikenneonnettomuuksien aiheuttaja. Ruotsalaiset ovat vakuuttuneimpia tästä, sillä heistä peräti 93 prosenttia on sitä mieltä, että autonkuljettajan puutteelliset ajotaidot johtavat onnettomuuksiin. Norjassa ja Suomessa 83 prosenttia on samoilla linjoilla, kun taas Tanskassa vastaava luku on 77 prosenttia.

Toiseksi yleisimmin onnettomuusriskinä pidettiin alkoholin tai huumeiden vaikutuksen alaisina olevia kuljettajia. Tässäkin ruotsalaiset erottuvat joukosta, sillä heistä peräti 82 prosenttia on tätä mieltä. 77 prosenttia suomalaisista on myös tätä mieltä. Tanskalaiset ja norjalaiset ovat jonkin verran vähemmän huolissaan siitä, kuinka suuressa määrin alkoholi ja huumeet aiheuttavat liikenneonnettomuuksia. 65 prosenttia tanskalaisista ja 62 prosenttia norjalaisista katsoo niiden olevan yleisin liikenneonnettomuuksien syy.

Goodyearin rengasbarometrin mukaan myös renkaiden laadun katsotaan vaikuttavan merkittävästi liikenneturvallisuuteen. Niiden vastaajien osuus, joiden mielestä vanhat ja kuluneet renkaat aiheuttavat liikenneonnettomuuksia, oli kaikista Pohjoismaista suurin Ruotsissa, 70 prosenttia. Muissa Pohjoismaissa vastaava osuus oli runsaat 50 prosenttia.

Tämän vuoden rengasbarometrissa selkeästi näkyvä trendi vuosi sitten tehtyyn samaan tutkimukseen verrattuna on, että huomattavasti suurempi osa pohjoismaalaisista on sitä mieltä, että huonolaatuiset uudet renkaat ovat onnettomuuksien taustalla oleva syy. Viime vuonna vain 20 prosenttia ruotsalaisista, 14 prosenttia tanskalaisista, 13 prosenttia suomalaisista ja 11 prosenttia norjalaisista oli tätä mieltä. Vuoden 2014 rengasbarometrissa peräti 36 prosenttia ruotsalaisista ja suomalaisista oli sitä mieltä, että huonolaatuiset uudet renkaat aiheuttavat onnettomuuksia. Tanskalaisista 27 prosenttia ja norjalaisista 28 prosenttia oli tätä mieltä.

Sen sijaan alle puolet pohjoismaalaisista ymmärtää nopeusrajoitusten ylittämiseen liittyvät riskit. Kaikkein vähiten huolissaan ovat norjalaiset, joista vain 13 prosenttia vastasi, että ylinopeuden ajaminen on yleisin liikenneonnettomuuksien syy.

– Monet tekijät voivat aiheuttaa liikenneonnettomuuksia, ja kuljettajan toiminta ratin takana on monissa tapauksissa ratkaiseva tekijä. Taitavinkaan kuljettaja ei kuitenkaan voi aina kompensoida taidoillaan olosuhteita, kuten keliä, huonoja renkaita tai muiden tielläliikkujien ennalta arvaamattomuutta. Liikenneturvallisuuden kannalta on tärkeää, että jokainen vastaa omalta osaltaan siitä, että auto on ajokuntoinen ja että siinä on hyvät renkaat. Jokaisen omalla vastuulla on myös noudattaa nopeusrajoituksia ja pysyä valppaana ratin takana, sanoo Goodyear Dunlopin Pohjoismaiden markkinointijohtaja Linda Brandelius.

**Goodyearin viisi vinkkiä turvallisempaa matkaa varten:**

1. Tiedosta fyysinen kuntosi. Älä aja koskaan, kun

* olet juonut alkoholia
* olet ottanut lääkettä, joka voi vaikuttaa ajokykyyn
* olet hyvin väsynyt
* olet tunnekuohun vallassa – se voi aiheuttaa tarkkaamattomuutta.

2. Suunnittele matka

Kuljettajat, jotka eivät ole suunnitelleet taukoja matkan varrelle, yrittävät usein sinnitellä vielä hieman pitemmälle ja ajaa vielä muutaman kilometrin. Juuri silloin riskit voivat alkaa kasvaa.

3. Tarkista renkaat

Rengaspaineet on tarkistettava vähintään kerran kuukaudessa. Muista tarkistaa myös urasyvyys. Riittävä urasyvyys ehkäisee vesiliirron riskiä ja lyhentää jarrutusmatkoja.

4. Muista turvaväli

Pidä riittävä turvaväli edellä ajavaan autoon. Esimerkiksi jarrutusmatkat märillä teillä ovat kuluneilla renkailla jopa kaksi kertaa pidemmät kuin kuivilla teillä.

5. Hidasta nopeutta

Hitaasti ajaminen voi olla vaarallista, mutta nopeutta on syytä hidastaa aina vaikeissa olosuhteissa, kuten sumussa, sateella tai auringon häikäistessä. Älä hätäile äläkä hermostu.

**Yleisimmät liikenneonnettomuuksien syyt**

|  |  |  |  |  |
| --- | --- | --- | --- | --- |
|  | **Ruotsi** | **Norja** | **Tanska** | **Suomi** |
| 1. Puutteelliset ajotaidot | 93 % | 83 % | 77 % | 83 % |
| 2. Alkoholi tai huumeet | 82 % | 62 % | 65 % | 77 % |
| 3. Vanhat ja kuluneet renkaat | 70 % | 55 % | 56 % | 59 % |
| 4. Huonokuntoiset tiet | 45 % | 39 % | 22 % | 48 % |
| 5. Ylinopeus | 30 % | 13 % | 36 % | 37 % |
| 6. Huonokuntoiset autot | 34 % | 29 % | 32 % | 38 % |
| 7. Huonolaatuiset uudet renkaat | 36 % | 28 % | 27 % | 36 % |

Goodyearin vuoden 2014 rengasbarometri perustuu seuraavaan tutkimukseen, joka tehtiin vuosina 2013/2014: Goodyear Dunlopin merkin mielikuvatutkimus, talvi 2013. Tutkimuksen toteutti GFK Custom Research, ja siihen osallistui 4 200 iältään 25–59-vuotiasta kuluttajaa Virosta, Latviasta, Liettuasta, Ruotsista, Norjasta, Tanskasta ja Suomesta. Tutkimus toteutettiin tammikuussa 2014.

Tietoja Goodyearista  
Goodyear on yksi maailman suurimmista rengasvalmistajista. Sillä on noin 69 000 työntekijää ja se valmistaa tuotteita 51 tuotantolaitoksessa 22 maassa ympäri maailmaa. Sen kahdessa innovaatiokeskuksessa Akronissa Ohion osavaltiossa Yhdysvalloissa ja Colmar-Bergissä Luxemburgissa pyritään kehittämään huippuluokan tuotteita ja palveluita, jotka määrittävät alan teknologia- ja suorituskykystandardeja. Vuonna 1898 perustetun Goodyearin innovaatiot ovat määränneet autoteollisuuden suunnan jo yli 100 vuoden ajan. Lisätietoja: [www.goodyear.fi](file:///C:\Users\AA00025\AppData\Local\Temp\AppData\Local\Temp\notesAF3A78\www.goodyear.se)